नरेंद्र सिंह नेगी के गीतों में अक्सर समाज के लिए संदेश छिपा रहता है जिसके बारे में वह कहते हैं कि वह जो भी संदेश लोगों को देते हैं, पहले वह खुद पर अमल करते हैं। अब जैसे उनका एक गाना पशुबली पर था ये गाना रिकॉर्ड करने से पहले नेगी जी ने अण्डा-मांस खाना छोड़ दिया तब इस गाने को रिकॉर्ड किया। इनकी धर्मपत्नी श्रीमती उषा नेगी भी अच्छी लेखिका है। ‘बावन व्यंजन छत्तीस प्रकार’ इनकी पहली कृति फरवरी 2000 में प्रकाशित हुई। नेगी जी के व्यक्तित्व और कृतित्व पर रचित पुस्तक ‘अक्षत’ का विमोचन पौड़ी में इनके सम्मान में आयोजित एक समारोह में किया गया। नेगी जी के प्रशंसको का अंदाजा हम इस से लगा सकते है, 29 जून, 2017 नेगी जी को हृदयघात पड़ने से देहरादून के एक निजी अस्पताल में भर्ती कराया गया। नेगी जी की बीमार होने की खबर फैलने के बाद नेगी जी को सोशल मीडिया में सबसे ज्यादा सर्च किये गए और गूगल पे वो सर्च सूचि में टॉप पे छाए रहे यही नहीं उन्होंने प्रधानमंत्री नरेंद्र मोदी को भी पीछे छोड़ दिया क्योकि उन्हें मोदी से ज्यादा सर्च किया गया था। सभी नेगी जी के स्वास्थ्य के बारे में जानने के लिए बेताब थे, आखिर उनके प्रशंसको की दुआ रंग लायी और 10 दिन उपचार के बाद आठ जुलाई को उन्हें अस्पताल से डिस्चार्ज कर दिया गया।